b'\n_START_ARTICLE_\nMotor elektrik DC dengan berus\n_START_SECTION_\nMotor DC\n_START_PARAGRAPH_\nMotor DC sering dibina dengan rotor belilit serta stator yang terdiri daripada lilitan wayar ataupun magnet kekal.\n_START_SECTION_\nStator berlilit\n_START_PARAGRAPH_\nGelung medan secara tradisionalnya wujud dalam empat format asas: ujaan berasingan, lilitan sesiri, lilitan pirau, serta lilitan majmuk iaitu kombinasi lilitan sesiri dan pirau._NEWLINE_Dalam motor lilitan sesiri, gelung medan disambungkan secara elektrik sesiri dengan gelung armatur (melalui berus). Dalam motor lilitan pirau pula, gelung medan disambung selari, atau "dipiraukan" dengan gelung armatur. Dalam motor ujaan berasingan pula gelung medan mendapat bekalan kuasa berasingan seperti motor-penjana dan arus medan tidak terjejas oleh perubahan pada arus armatur. Sistem ujaan berasingan ada kalanya digunakan dalam motor tarikan DC.\n_START_SECTION_\nMotor magnet kekal\n_START_PARAGRAPH_\nMotor jenis magnet kekal mempunyai beberapa kelebihan prestasi berbanding jenis motor segerak ujaan arus terus, serta mendominasi aplikasi kuasa kuda pecahan. Ia lebih kecil, lebih ringan, lebih cekap serta lebih boleh diharap berbanding mesin elektrik suapan tunggal._NEWLINE_Asalnya kesemua motor DC industri menggunakan medan gelung atau magnet rotor. Magnet kekal secara tradisionalnya hanya berguna pada motor kecil kerana adalah sukar untuk mencari bahan yang berupaya untuk mengekalkan medan berkekuatan tinggi. Hanya baru-baru ini sahaja kemajuan teknologi bahan membolehkan penciptaan magnet kekal berkeamatan tinggi, seperti magnet neodimium, membolehkan pembangunan motor elektrik padat berkuasa tinggi tanpa tambahan gegelung medan serta kaedah pengujaan. Namun, semasa magnet berprestasi tinggi ini semakin banyak digunakan dalam motor elektrik dan penjana elektrik, masalah lain pula timbul (sila rujuk Penjana segerak magnet kekal).\n_START_SECTION_\nMotor medan paksi\n_START_PARAGRAPH_\nSecara tradisionalnya, medan magnet dikenakan secara jejari - dalam dan jauh daripada paksi putaran motor. Namun, terdapat rekaan yang mana medan magnetnya mengalir selari dengan paksi motor, dengan rotor memotong garis medan semasa ia berputar. Ia membolehkan medan magnet yang lebih kuat. Hasilnya, kekuatan motor pada kelajuan rendah turut meningkat. Namun demikian, ketumpatan kluks tumpuan tidak boleh naik lebih kurang pada ketumpatan fluks baki terhad bagi magnet kekal walaupun nilai kepaksaannya lebih tinggi dan sebagaimana semua mesin elektrik lain, ketumpatan fluks bagi ketepuan teras magnetik merupakan had rekaan.'